Unduk ma tu na Marhuaso | Holong ni Debata\nBoasa Ingkon Unduk tu na Marhuaso?\n”Marhapantunon ma hamu tu sasude.”—1 PETRUS 2:17.\n1, 2. (a) Boasa ndang sai mura unduk tu na marhuaso? (b) Sungkunsungkun aha do na laho taulas?\nHEA do diparateatehon hamu dakdanak tingki disuru natuatuana mangulahon na so dihalomohon rohana? Boi do tarida sian bohina na so lomo rohana mangulahon i. Dibege do hata ni natuatuana jala diboto do na ingkon oloanna natuatuana i. Alai, ndang olo ibana mangulahon. Songon na dihilala dakdanak on ma na jotjot tahilala.\n2 Ndang sai mura unduk tu na marhuaso. Hea do dihilala hamu songon on? Ndang holan hita na maol mangulahon i. Di tingkinta on, gumodangan halak ndang olo unduk tu na marhuaso. Alai Bibel mandok, ingkon unduk do hita tu halak na marhuaso. (Poda 24:21) Asa tongtong hita di bagasan holong ni roha ni Debata, ingkon taulahon do na didok Bibel. Alani i, taulas ma sungkunsungkun on: Boasa sipata maol hita unduk tu na marhuaso? Boasa dipangido Jahowa asa unduk hita tu nasida, jala aha do na mangonjar rohanta mangulahon i? Songon dia do bahenonta patuduhon na unduk hita tu na marhuaso?\nBOASA MAOL UNDUK TU NA MARHUASO\n3, 4. Alani aha do umbahen na mardosa si Adam dohot si Hawa jala boasa on mambahen hita maol unduk tu na marhuaso?\n3 Adong dua siala na mambahen hita maol unduk tu na marhuaso. Na parjolo, ala na mardosa do hita. Na paduahon, na marhuaso i pe jolma na mardosa do. Si Adam dohot si Hawa mardosa ala ndang mangoloi Debata. Ala na so unduk do nasida umbahen na mardosa. Alani i, sian mulai tubu pe hita nunga adong roha na so olo unduk.—1 Musa 2:15-17; 3:1-7; Psalmen 51:7; Rom 5:12.\n4 Ala jolma na mardosa hita, jotjot do tubu ginjang ni roha di bagasan rohanta. Ingkon marsitutu do hita sian nasa gogonta asa boi tapatuduhon serep ni roha ganup ari. Nang pe naung martaontaon hita gabe Sitindangi Ni Jahowa, olo do maol hita manadingkon angka parange na hurang denggan, songon jogal ni roha dohot ginjang ni roha. Umpamana, marsihohot do si Kora rap dohot saluhut halak Israel laho mangoloi Jahowa. Alai, lomo do rohana patimbotimbo dirina asa marhuaso tu halak Israel jala dielaela ibana ma halak Israel asa mangalo tu si Musa. (4 Musa 12:3; 16:1-3) Taingot ma muse si Usia. Alani ginjang ni rohana, masuk ma ibana tu bagas joro ni Jahowa manutung pelean di langgatan ni Jahowa. Hape, holan angka malim do na boi mangulahon i. (2 Kronika 26:16-21) Ala na so mangoloi gabe diuhum Jahowa ma nasida. Sada sipasingot do on di hita saonari. Alani i, unang ma tapaloas ginjang ni roha mian di bagasan rohanta asa boi hita unduk tu angka halak na marhuaso.\n5. Songon dia do halak na marhuaso jotjot ndang denggan mamangke huasona?\n5 Halak na marhuaso jotjot mangulahon ulaon na mambahen gabe hurang sangap nasida. Nunga taida saleleng on, lomolomo ni nasida do mamangke huasona. Ndang marasi ni roha nasida alai mambahen susa do tu halak na asing. (Jaha Parjamita 8:9.) Umpamana, halak na burju jala na serep marroha do si Saul tingki dipillit Jahowa ibana gabe raja. Alai, dipasombu ibana do pangiburuon dohot ginjang ni roha mian di bagasan rohana; gabe naeng dibunu ibana ma si Daud. (1 Samuel 9:20, 21; 10:20-22; 18:7-11) Di pudian ni ari, si Daud ma ganti ni si Saul gabe raja di Israel. Alai, dipangke ibana do huasona laho mambuat ripe ni si Uria, tentara sian huta Het. Dung i, dibahen ma si Uria di jolo tingki marporang asa hona bunu ibana. (2 Samuel 11:1-17) Ala naung mardosa, jotjot do halak na marhuaso mamangke huasona ndang tu na denggan. Molo ndang mangoloi Jahowa muse halak na marhuaso i, lam jahat ma parniulaon ni nasida. Didok sahalak negarawan Inggris do taringot pigapiga paus Katolik na hea mamarentahon asa pasiaksiak halak na torop, ibana mandok, ”Ndang lam tu dengganna situasi dibahen angka na marhuaso, alai lam tu susana do.” Molo jotjot do saleleng on halak na marhuaso ndang denggan mamangke huasona, taulas ma sungkunsungkun on: Boasa ingkon unduk hita tu halak na marhuaso?\n6, 7. (a) Aha do na taulahon molo holong rohanta tu Jahowa, jala boasa? (b) Songon dia do hita patuduhon unduk na sian roha tu Jahowa?\n6 Molo unduk hita tu halak na marhuaso, on patuduhon na holong do rohanta tu Jahowa, tu dongan dohot tu dirinta sandiri. Ala tahaholongi Jahowa sian nasa rohanta, taulahon ma sude na mambahen las rohaNa. (Jaha Poda 27:11; Markus 12:29, 30.) Nunga tangkas taboto, dialo do hadaulaton dohot hak ni Jahowa mamarenta saluhutna dung mardosa jolma di porlak Eden. Jala Sibolis ma na diihuthon gumodangan halak saonari. Alai hita, las do rohanta mamillit mangihuthon Jahowa. Molo tajaha di Pangungkapon 4:11, tangkas ma taboto holan Jahowa do na tama marhuaso di liat portibi on. Tapatudu ma sian parngoluonta siganup ari naung tapillit Jahowa gabe Parhuaso di hita.\n7 Molo unduk hita tu Jahowa, taoloi ma Ibana. Alai, denggan do molo hita mangoloi alani holongta tu Ibana. Olo do sipata maol mangoloi Jahowa. Alai, songon dakdanak na dipaboa di mula ni pasal on, disi ma hita porlu patuduhon unduk na sian roha. Taingot ma, Jesus pe unduk do tu Amana, nang pe sipata maol mangulahon i. Didok Jesus do tu Jahowa, ”Alai unang ma rohangku saut, roham ma!”—Lukas 22:42.\n8. (a) Songon dia do hita patuduhon unduk na sian roha tu Jahowa jala songon dia do pangkilalaan ni Jahowa molo ndang unduk hita tu halak na pinillitna? (b) Aha do na mangonjar rohanta asa rade manangihon poda dohot sipasingot? (Ida ma kotak ” Tangihon ma Hata Sipaingot jala Jangkon Pangajaran”.)\n8 Saonari, marhite Bibel dohot angka naposoNa ma Jahowa mangkatai tu hita. Alani i, na patuduhon unduk na sian roha tu Jahowa do hita molo unduk tu halak na pinillitNa. Hansit do roha ni Debata molo ndang taoloi poda dohot sipasingot na nilehon ni nasida marhite Bibel. Tingki marungutungut halak Israel tu si Musa, na marungutungut jala na mangalo tu Jahowa do nasida disi.—4 Musa 14:26, 27.\n9. Molo holong do rohanta tu angka dongan, songon dia do bahenonta tu halak na marhuaso? Bahen ma tudosan.\n9 Na mangkaholongi donganta do muse hita molo unduk hita tu halak na marhuaso. Boasa? Umpamana, molo hita sahalak sian pasukan ni tentara, ingkon sahata saoloan do sude asa boi tongtong mangolu. Jala ingkon unduk do sude tu parenta ni pangulima asa malua sude pasukan i. Molo ndang unduk hita tu parenta na dilehon pangulima jala ndang sahata saoloan be pasukan i, ndang holan hita na susa alai sude tentara i do na mate. Tutu, pasukan tentara ni jolma jotjot do mambahen susa saonari on. Alai ndang songon i tentara ni Jahowa. Di Bibel, marratus hali do Debata didok ”Jahowa Zebaot”. (1 Samuel 1:3) Lapatanna, Jahowa do ulubalang ni mansai torop surusuruan na gogo dohot angka naposoNa di tano on, na dipatudos songon punguan ni tentara. (Psalmen 68:12; Hesekiel 37:1-10) Molo ndang unduk hita tu angka sintua di huria, boi do gabe susa angka dongan na asing. (1 Korint 12:14, 25, 26) Songon sahalak ianakhon, molo ndang unduk ibana tu natuatuana, boi do gabe susa sude na di keluarga i. Alani i, molo masiurupan jala masipasangapan hita tu angka donganta, on patuduhon na tahaholongi do nasida.\n10, 11. Patorang ma boasa taronjar rohanta unduk tu halak na marhuaso.\n10 Hita do na mandapot laba molo unduk hita tu halak na marhuaso. Jala dipaboa Jahowa do labana molo unduk hita tu nasida. Umpamana, didok Jahowa ingkon diparsangapi ianakhon do natuatuana, asa martua jala leleng mangolu nasida. (5 Musa 5:16; Epesus 6:2, 3) Didok do muse ingkon unduk hita tu angka sintua di huria asa boi tongtong togu partondionta. (Heber 13:7, 17) Jala ingkon unduk do hita tu pamarenta ala mangkorhon na denggan do on di parngoluonta.—Rom 13:4.\n11 Lam taronjar ma rohanta asa unduk tu halak na marhuaso, dung taboto boasa dipangido Jahowa hita unduk tu nasida. Saonari, taulas ma adong tolu bagian songon dia hita patuduhon unduk na sian roha.\nUNDUK NA SIAN ROHA DI KELUARGA\n12. Aha do huaso na dilehon Jahowa tu tungganedoli di keluarga jala songon dia do ibana mangulahon i?\n12 Sian Jahowa do mula ni sude keluarga. Lomo do roha ni Debata asa taratur jala denggan sude na di bagasan keluarga. (1 Korint 14:33) Dilehon Ibana do huaso tu tungganedoli manang ama, asa gabe ulu ni keluarga. Ingkon unduk do tungganedoli tu Jesus jala maniru ibana na patuduhon holong tu saluhut huria. (Epesus 5:23) Alani i, ingkon martanggung jawab do tungganedoli manarihon keluargana. Ingkon burju, lambok jala marholong ni roha ma ibana. Alai, ingkon ingotonna do, ndang tumimbo huasona sian huaso ni Jahowa.\nSahalak ama maniru Kristus tingki mamangke huasona di keluarga\n13. Songon dia do tungganeboru patuduhon huasona di keluarga asa pasonangkon roha ni Jahowa?\n13 Sahalak tungganeboru manang ina, ingkon boi do mangurupi tungganedolina. Adong do dilehon huaso tu ina. Didok do di Bibel, ”Unang tulakkon poda ni inangmu.” (Poda 1:8) Alai, ndang gabe umtimbo huasona sian tungganedolina. Sahalak tungganeboru na porsea ingkon unduk jala rade mangurupi tungganedolina. Ndang boi tungganeboru mangatur, mangarajai dohot pailahon tungganedolina. Alai, ingkon masiurupan do nasida. Molo ndang sapandapot ibana tu tungganedolina, ingkon denggan do paboaonna pandapotna jala ingkon tongtong unduk ibana. Molo ndang sahaporseaon ibana dohot tungganedolina, olo do adong paraloan na diadopi ibana. Alai, molo tongtong do unduk jala marparange na denggan tungganeboru, boi do taronjar roha ni tungganedolina mananda hasintongan.—Jaha 1 Petrus 3:1.\n14. Songon dia do ianakhon boi mambahen las roha ni Jahowa dohot natuatuana?\n14 Angka ianakhon pe boi do mambahen las roha ni Jahowa molo unduk tu natuatuana. Jala natuatuana pe marlas ni roha ma. (Poda 10:1) Tarlumobi molo nunga mabalu natuatuana i, ringkot situtu do pangoloion dohot pangurupion sian nasida. Molo sude do na di bagasan keluarga mangulahon Hata ni Debata tu nasida, boi ma nasida mangkilala dame dohot las ni roha. Jala parohon sangap ma on tu Debata Jahowa.—Epesus 3:14, 15.\nUNDUK NA SIAN ROHA DI HURIA\n15. (a) Songon dia do hita patuduhon na unduk tu huaso ni Jahowa di huria? (b) Paboa ma angka prinsip na mangurupi hita asa unduk tu angka sintua! (Ida ma kotak ” Tangihon Hamu ma Angka na Manguluhon Hamu”.)\n15 Nunga dimiahi Jahowa anakNa gabe Raja manang ulu ni huria Kristen. (Kolosse 1:13) Dung i, dilehon Jesus ma huaso tu ”naposo haposan jala marroha” laho mangaradoti na ringkot tu partondion ni sude naposo ni Debata di tano on. (Mateus 24:45-47) ”Naposo haposan jala marroha”, i do Punguan na Mangaradoti Organisasi Sitindangi Ni Jahowa. Songon angka huria Kristen di abad na parjolo, angka sintua saonari on manjalo tudutudu dohot poda sian Punguan na Mangaradoti Organisasi i sandiri manang marhite sintua kaliling. Na mangoloi Jahowa do molo hita unduk tu angka sintua.—Jaha 1 Tessalonik 5:12; Heber 13:17.\n16. Boasa boi dohonon tondi parbadia do na mangurupi tingki dipillit angka sintua?\n16 Jolma na mardosa do angka sintua dohot parhobas. Songon hita na marhahurangan, nasida pe adong do hahuranganna. Alai, ”silehonlehon tu angka jolma,” do nasida laho mangurupi asa togu partondion ni angka na di huria. (Epesus 4:8) Boi dohonon, tondi parbadia do na mangurupi tingki mamillit angka sintua. (Ulaon ni Apostel 20:28) Boasa? Alana ingkon parjolo do nasida mangihuthon Bibel, naung sinihathon ni Debata marhite tondi parbadia. (1 Timoteus 3:1-7, 12; Titus 1:5-9) Dung i, martangiang do angka sintua mangido pangurupion ni tondi parbadia tingki mamillit donganta baoa na laho gabe sintua manang parhobas.\n17. Di tingki andigan do sahalak borua ingkon mamangke tujungtujung di huria?\n17 Sipata, ndang adong sintua manang parhobas na manguluhon ulaon di huria songon manguluhon parpunguan laho marbarita na uli. Molo songon i na masa, angka dongan baoa naung tardidi pe boi do manguluhon. Alai, molo ndang adong, angka dongan borua na togu partondionna pe boi do mangulahon. Alai, ingkon dihungkupi [martujung] do simajujungna. * (1 Korint 11:3-10) Ndang gabe patoruhon sangapna molo diulahon songon i. Alai, dalan na denggan do i di ibana laho patuduhon unduk na sian roha tu huaso naung ditontuhon Debata di keluarga nang di huria.\nUNDUK TU HUASO NI PAMARENTA\n18, 19. (a) Patorang ma prinsip na dipaboa di Rom 13:1-7. (b) Songon dia do hita patuduhon unduk na sian roha tu pamarenta?\n18 Marsitutu do halak Kristen mangihuthon prinsip ni Bibel di Rom 13:1-7. (Jaha.) Hata ”panggomgomi” na didok di ayat i, i ma pamarenta na marhuaso di portibi on. Saleleng diloas Jahowa dope nasida marhuaso, ringkot do ulaon ni nasida di hita laho paradehon jasa na tahaporluhon jala asa taratur sude. Na patuduhon unduk na sian roha do hita tu pamarenta molo taihuthon uhum na binahen ni nasida. Songon manggarar pajak, ndang margabus tingki mangisi formulir na sian pamarenta jala mangihuthon uhum na masa di hita, keluarga, bisnis nang artanta. Alai, ndang unduk hita tu nasida molo diorai mangulahon hata ni Debata. Ingkon songon angka apostel di abad na parjolo ma hita na mandok, ”Ingkon oloan do iba di Debata asa di jolma.”—Ulaon ni Apostel 5:28, 29; ida ma kotak ” Tu Huaso ni Ise do Ahu Ingkon Unduk?”.\nTU HUASO NI ISE DO AHU INGKON UNDUK?\nPrinsip: ”Ai Jahowa do siuhum hita, Jahowa do silehon patik tu hita, Jahowa do Rajanta.”—Jesaya 33:22.\nAha do huulahon molo disuru mangalo aturan ni Jahowa?—Mateus 22:37-39; 26:52; Johannes 18:36.\nAha do na huulahon molo disuru ahu asa unang be mangihuthon angka parenta ni Jahowa?—Ulaon ni Apostel 5:27-29; Heber 10:24, 25.\nAha do na boi mangurupi ahu asa boi patuduhon unduk na sian roha tu halak na marhuaso?—Rom 13:1-4; 1 Korint 11:3; Epesus 6:1-3.\n19 Tapatuduhon ma muse unduk na sian roha tu nasida marhite parangenta. Olo do sipata adong urusanta tu pamarenta. Hea do apostel Paulus mangkatai tu Raja Herodes Agripa dohot tu Gubernur Festus. Nang pe diboto si Paulus adong dosa na balga na diulahon nasida, alai tongtong do dipasangap si Paulus nasida. (Ulaon ni Apostel 26:2, 25) Tatiru ma si Paulus, sangap ma hita tingki mangkatai tu pejabat nang tu polisi. Ingkon dipasangap ianakhon ni halak Kristen do guru dohot sude na karejo di parsingkolaanna. Ndang holan na marlomo ni roha tu Sitindangi Ni Jahowa na ingkon taparsangapi, alai dohot do na so marlomo ni roha. Ingkon boi do idaon ni halak na tapasangap nasida.—Jaha Rom 12:17, 18; 1 Petrus 3:15.\n20, 21. Aha do labana molo tongtong tapatuduhon unduk na sian roha?\n20 Sai tongtong ma rade hita patuduhon unduk na sian roha. Songon na disurat apostel Petrus, ”Marhapantunon ma hamu tu sasude.” (1 Petrus 2:17) Molo tapatuduhon do unduk na sian roha tu jolma, boi do gabe las rohana mangida hita. Alana saonari, godang jolma na so olo be patuduhon unduk na sian roha. Molo tapatuduhon unduk na sian roha, na mangihuthon hata ni Jesus do hita, ”Naeng songon i ma marsinondang palitomuna na denggan i, asa dipuji nasida Amamuna na di banua ginjang i.”—Mateus 5:16.\n21 Nang pe godang hajahaton di portibi on, boi do idaon ni halak parlambok roha hasintongan. Alani i, molo tapatuduhon do unduk na sian roha di keluarga, di huria dohot tu halak di humaliangta, boi ma mangonjar roha ni halak laho mananda hasintongan. Taingot ma, nang pe ndang olo nasida manjangkon hasintongan, las do roha ni Jahowa molo unduk hita tu dongan jolma jala boi ma tongtong hita di bagasan holong ni rohaNa. Adong dope upa na umbalga sian i?\n^ par. 17 Lampiran ”Andigan jala Boasa Porlu Mamangke Tujungtujung?”, marisi hatorangan taringot mangulahon prinsip on.\n”TANGIHON MA HATA SIPAINGOT JALA JANGKON PANGAJARAN”\nNunga somal taida halak na patuduhon parange ni Sibolis, jotjot mangalo dohot marbada. Alani i, didok Bibel do Sibolis ”na marhuaso di aoangaoang” jala mampangkorhon do ulaonna ”di bagasan angka anak na so siat hata”. (Epesus 2:2) Godangan halak nuaeng holan mangulahon lomo ni rohana sambing. Parange sisongon on sahat do tu huria. Umpamana, adong do halak na so olo manang jut rohana tingki dilehon sintua poda taringot mangida hiburan na patuduhon parange na rorang dohot film kekerasan. Hita porlu mangulahon prinsip di Poda 19:20, ”Sai tangihon ma hata sipaingot jala jangkon pangajaran, asa gabe pistar ho di hasusuda ni bohalmu.”\nAha do na mangurupi hita asa boi mangulahon on? Parrohahon ma tolu sidalian na mambahen halak jotjot mangalo poda manang pinsangpinsang, dung i taida ma na didok Bibel taringot i.\n”Ninna rohangku, ndang pas podana i tu ahu.” Ra, olo do tahilala ndang pas poda i tu na taadopi. Ndang diantusi halak na mangalehon poda i aha na taadopi. Gabe leas ma rohanta tingki manangihon poda i. (Heber 12:5) Ala halak na mardosa hita, porlu do padengganonta pingkiran sisongon i? (Poda 19:3) Taingot ma, ndang lehonon ni sasahalak poda molo ndang adong alana. Alani i, porlu ma manat taparrohahon. Hata ni Debata mandok, ”Marsitiopan tu pangajaran ma ho, unang parsitading i; sai tiopi ma i, ai i do hangoluanmu.”—Poda 4:13.\n”Ndang lomo rohangku cara ni ibana mamodai ahu.” Tutu do, dibahen do aturan di Bibel songon dia cara na denggan laho mangalehon poda. (Galatia 6:1) Alai, Bibel paboahon, ”Tung saluhut do nasida mardosa jala ndang dapot pujion ni Debata nasida.” (Rom 3:23) Asa mandapot poda na so adong hurangna, i ma molo dipasahat jolma na so mardosa. (Jakobus 3:2) Alai, Jahowa mamodai hita marhite halak na mardosa. Alani i, ndang denggan holan cara ni na mamodai taparrohahon. Isi ni poda i ma taparrohahon, dung i tapingkirhon ma songon dia mangulahon i jala martangiang mangido panogunoguon.\n”Ndang tama dope ibana mamodai ahu!” Molo tabahen do hahurangan ni halak na mamodai mambahen ndang mararga podana i, porlu ma taingot aha naung dipaboa nangkin. Molo adong do di pingkiranta ndang tama hita dipodai alani umur, pengalaman, manang hak na sumurung di huria, porlu ma tapauba pingkiranta. Di Israel najolo, nang pe balga tanggung jawab ni raja, alai ingkon olo do ibana mangihuthon poda na dilehon ni angka panurirang, malim dohot rakyatna. (2 Samuel 12:1-13; 2 Kronika 26:16-20) Saonari, dipillit organisasi ni Jahowa do halak na mardosa laho mangalehon poda. Jala, las do roha ni halak Kristen na toras di partondion manangihon dohot mangulahon poda na dilehon tu nasida. Molo gumodang do pengalaman manang tanggung jawabta sian na asing, ingkon marsitutu ma hita gabe sitiruon laho patuduhon serep ni roha dohot lambok ni roha marhite rade manangihon jala mangihuthon poda i.—1 Timoteus 3:2, 3; Titus 3:2.\nTangkas ma, ndang adong halak na so mangkaporluhon poda. Alani i, marsitutu ma hita asa rade manangihon poda jala hatop mangulahon. Mandok mauliate ma hita tu Jahowa ala diparade silehonlehon on na mangurupi hita. Na dihaholongi Jahowa do molo adong na mamodai hita, asa tongtong di bagasan holong ni roha ni Debata.—Heber 12:6-11.\n”TANGIHON HAMU MA ANGKA NA MANGULUHON HAMU”\nHalak Israel najolo porlu do diorganisasi. Alani i, ingkon diurupi halak na asing do si Musa laho manguluhon marjuta halak Israel na adong di halongonan. Aha do na diulahon ni ibana? ”Dung i dipillit si Musa ma baoa angka na marsihohot sian sandok Israel, jala dipabangkit nasida bahen induk ni bangso i gumomgom marsasaribu, marsasaratus, marlimalimapulu jala marsasampulu.”—2 Musa 18:25.\nHuria Kristen porlu diorganisasi. Alani i ma adong na mangaradoti kelompok dinas, adong sintua di huria, adong sintua kaliling na mangaradoti pigapiga huria jala adong Punguan Na Mangaradoti Kantor Cabang. Ganup halak na dipillit gabe parmahan ingkon marsitutu mamparrohahon birubiru ni Jahowa. Nasida martanggung jawab tu Jahowa dohot tu Jesus.—Ulaon ni Apostel 20:28.\nSude hita ingkon manangihon jala mangoloi tudutudu na dilehon ni organisasi. Ndang olo hita songon si Diotrepes, na so mangargai halak na mangaradoti di huria. (3 Johannes 9, 10) Alai, taihuthon ma poda na disurat ni si Paulus na mandok, ”Tangihon hamu ma angka na manguluhon hamu jala oloi hamu ma nasida! Ai nasida do manjagai tondimuna, laos nasida do maralus sogot; naeng ma marlas ni roha nasida disi, unang mardongan hoihoi, ai ndang ulimuna i.” (Heber 13:17) Adong do halak olo manangihon tudutudu na dilehon ni organisasi molo nasida sapandapot tu aturan i. Alai, nasida ndang olo mangoloi aturan na dilehon organisasi, molo ndang sapandapot manang ndang mangantusi tudutudu i. Alai, ingot ma hata ’mangoloi’ lapatanna, ingkon rade do manangihon jala mangulahon, nang pe ndang tangkas taantusi boasa dilehon tudutudu i. Tasungkun ma dirinta, ’Hutangihon jala huoloi do tudutudu na dilehon ni angka na manguluhon’?\nNdang disurat di Bibel sude cara manang aturan asa boi maratur ulaon di huria. Alai, Bibel mandok, ”Asal sasudena i marruhut na denggan jala maratur.” (1 Korint 14:40) Punguan Na Mangaradoti Organisasi mangoloi tudutudu on marhite manontuhon aturan dohot cara na mambahen maratur ulaon di huria. Angka baoa naung dipillit laho martanggung jawab tu huria gabe sitiruon marhite manangihon tudutudu na dilehon ni organisasi. Nasida ’lambok [mangantusi] jala pangoloi’ maradophon angka baoa na dipillit laho mangaradoti huria. (Jakobus 3:17) Mauliate ma ala adong do halak na togu haporseaonna, olo mangihuthon aturan jala marsitutu parohon sangap tu Jahowa di ganup kelompok, huria, wilayah, dohot sada negeri.—1 Korint 14:33; 1 Timoteus 1:11.\nHata ni si Paulus na disurat di Heber 13:17, patuduhon boasa marlaba manangihon tudutudu sian organisasi. Molo olo hita manangihon halak na dipillit laho mangaradoti huria, ndang ”mardongan hoihoi” nasida mangulahon ulaonna. Boi do hak na sumurung on gabe maol diulahon sahalak donganta baoa, ala ndang olo huria masiurupan manang ndang manangihon. Pangkorhonni i, sude halak na di huria ndang mandapot laba sian tudutudu i. Adong do muse pangkorhon na asing molo ndang olo sasahalak mangoloi tudutudu sian organisasi. Molo ginjang do rohana jala ndang olo mangoloi tudutudu, sega ma partondionna dohot paralealeonna tu Jahowa. (Psalmen 138:6) Alani i, marsitutu ma hita asa tongtong rade manangihon jala mangoloi tudutudu na dilehon organisasi.\nHalak na Marbisuk Manangihon Sipaingot


BETA MARIAIA, SAONARI! (Tinongos Muse) – Batak Indonesia\nAngka dongan na hinaholongan. Didok angka na pistar, pardalanan ni ngolunta on tudosdo tu sorha ni padati, sipata di ginjang, sipata di toru. Songon ima marsoringsoring, sian ari, bulan, tu taon. I marlapatan ingkon tagam do hita di arsak dohot las ni roha, haponjoton dohot halumbangon, dohot uas dohot sombu ni roha. Sude do hita manghilala i. Na asing ima dokdok manang neangna jala boha hita mangadopisa.\nNa gabe sungkunsungkun, saonari, ima “Boi do daging dohot tondinta mariaia alani? Manang, gabe mandetu do hita dihorhon i?”\nAristoteles, sada pandebisuk sian Gorik na mansai tarbarita, mandok: “Tujuan ni parngoluon ni manisia ima na mariaia manang na marlasniroha (kebahagiaan). Mangihuthon pangantusion on, manisia manangkothon las ni roha i di ginjang laho dungdungon jala mameakhon di jolo laho aduon. Alai, nuaeng on, ingkon tauba ma pangalapation na songon i. Las ni roha ndang pola dungdungon jala aduon. Rade do ibana, di inganantabe, saonari. Intehon hamu ma!\nDomu tu na rade do las ni roha i saonari, dison, adong do sarito na hea jinaha na manggombarhon i. Di na sahali, di topi tao, marnonang ma sahalak pardalandalan (turis) dohot parbubu. Disungkun pardalandalan i ma parbubu i: “Ndang adong tahim marsali hepeng tu bang?”\n“Tu aha i?”, ninna parbubui mangalusi huhut dipaune bubuna i.\n“Ba, asa boi tuhoronmu parao laho manjala ihan”, ninna pardalandalan i.\n“Oo.. i do, ate! Tu aha ma ingkon porlu parao?”, ninna parbubui manangkasi.\n“Molo nunga adong antong paraom, bahatma dapotmu ihan”, ninna pardalandalan i patoranghon.\n“Toho ma tutu! Bahat ma dapot ihan. Alai, tu aha ma ihan na bahat i?”, ninna parbubui huhut di taon bubuna tu topi ni tao i.\n“Gadisonmu ma ihan i. Godang ma hepengmu jala boi ma ho marsipanganon na tabo, manuhor angka pahean na uli, pauli bagas na martangga batu, jala mardalandalan songon ahu. Las ma roham!”, ninna pardalandalan i ‘manjamitai’ parbubu i.\n“Ooo.. Anggo i do hape, nunga madaohu jala malelenghu i. Molo las ni roha do nimmu, nunga huparsaulihon i di inganan on, saonari!”, ninna huhut dihonong ibana tu tao i laho manigat bubu naung ditaonna nantoarina i. Hohom ma amanta pardalandalan i umbegesa alus ni parbubu i.\nNdang na mandok ndang ringkot mandai sipanganon na tabo, marpahean na uli, marbagas na martangga batu, mardalandalan mamereng hinauli ni portibi on, alai molo ingkon paimaonta do i tupa asa marlasniroha hita, harugian bolon do i. Tudos do i tu parbubu i, ndang ingkon paimaonna bahat hepengna asa marlasniroha daging dohot tondina. Las ni roha i nunga diparsaulihon ibana, tingki i, di topi tao i.\nAi so adong ihotihot molo dung bahat hepeng, molo dung uli pahean, molo dung uli bagas, molo dung timbo sikola, molo dung sangap jabatan, molo dung marmotor na sumalin argana, jala molo dung mardalandalan tu sude liat portibi on dapot hita ma las ni roha i manang mariaia tondinta. Nunga bangko ni hajolmaon molo dung bahat sinadongan naeng ma tamba bahat, molo dung uli bagas naeng ma tamba uli, molo dung timbo singkola naeng ma lobi timbo, jala molo dung sangap jabatan naeng ma lam sangap. Ndang adong na singkop! Ndang marnasombu tagas!\nAlani, las ni roha ndang ra tarpareak. Toho ma tutu pandohan na bisuk na mandok “Boi do jolma i manuhor tilam na mansai lampot podoman, alai ndang modom na sinok.” “Mura do deba jolma i pauli bagas na tung uli, alai ndang keluarga na mariaia.”\nMariaia ma saonari!\nAi tung toho do maol pareahon las ni roha i?\nManigor hualusi ma jalo: “Daong”!\nAlai, boasa torop jolma marhoihoi manjalahi las ni roha i?\nAlusna: Jolma i mameakhon las ni roha i mansai timbo dungdungon jala mansai dao aduon.\nIngkon jolo uli bagas, ingkon jolo sangap jabatan, ingkon jolo tamat sude ianakhon singkola, ingkon jolo sohot sude, ingkon jolo marpahompu, ingkon jolo sarimatua, ingkon jolo saurmatua, manang ingkon jolo maulibulung asa marlasniroha jala mariaia tondinta, marlapatan ma i tasangkothon las ni roha i mansai timbo dungdungon jala tapeakhon mansai dao di jolo pareahon.\nBoasa ndang tahamauliatehon bagas na tasewa na so hea dibaor aek i, manang jabatanta na menek na alani i ndang hea hita dipajoujou KPK? Las ni roha marharoroan sian boha ma hita mangalapati jala manghamauliatehon pasupasu na tajalo sian Tuhan i.\nNa mangihut siala maolna mangeahi las ni roha ima jotjot hita patudostudos dirinta tu angka dongan na asing, isara ni tu hombar bagas manang tu angka dongan di parkarejoan. Silakkona, jotjotan do hita patudos dirinta tu halak na tumimbo hadirionna. Alani, tubu ma pangiburuon. Unangunang so elat dohot late na tubu. Mamereng hombar bagas markareta na imbaru, manigor busisaon hita tu karetanta naung buruk i. Umbege dongan mardalani tu Bali manang tu Jerusalem, mambahen pardalananta tu Simarjarunjung na ngali adui gabe hodohan. Boasa ndang tahamauliatehon kareta naung buruk i, na so hea manggulang hita tu bondarbondar i? Boasa ndang taparsaulihon pardalananta tu Simarjarunjung na maroban sude tondong marmotor palakka so pola hansit gonting ala ndang pola marsali laho haporluan tusi? Sahali nari, patudostudos hita tu angka dongan, holan pagangganghon hita do i sian las ni roha i.\nNa mangihut muse na gabe pangambati las ni roha ima na sai tahilala songon halak ma hita uju manghilala las ni roha i. Asa hantus pangantusionta taringot tuson, tapaihutihut ma tudosan on.\nAdong ma sada keluarga na mora mambagabagahon tu anakna sada motor na ummuli molo denggan punten ni anakna i di raporna (andorang so i, nunga adong hian motor ni anakna i). Di inganan na asing, sada keluarga na pogos mambagabagahon manuhor kareta angin tu anakna molo denggan puntenna. Sungkunsungkun: Ndung tupa sude bagabaga i, ise ma sian ianakhon na dua i na lobi las rohana?\nHudok ma tu hamu, dos do gok ni las ni rohanasida. Anak ni na pogos i, ndang tung hea di pingkiranna naeng marmotor, lumobi motor na uli. Holan kareta angin do diparsinta rohana. Molo dung tupa i, marlasniroha ma ibana. Aut sugari ma na mora i holan manuhor motor na hira sarupa tu motor ni anakna sinuaeng (na tung andul argana sian arga ni kareta angin ni anak ni na pogos i), tontu marsak do anakna i.\nNa parpudi, siambati hita marlasniroha ima bakkolta mandok mauliate. Las ni roha marpardomuan do i dohot boha ma hita mangalapati positip hadirionta dohot na taparsaulihon: manjangkonsa dohot manghamauliatehonsa, so pola manarita, marungutungut, lumobi ma mangibiru. Molo sai sian suhi na negatip hita mamereng manang nangalapati na masa, talpe ma hita tu pangalapation na so manghorhon las ni roha. On ma na nidok ni parpsikologi positif na pahembangkon suhi na positip di hadirion ni jolma.\nDi galas na marisi aek satonga, rupani, boha do hita mangalapati i? Galas kosong satonga do manang galas marisi satonga (satonga gok)? Songon i ma tong jabatan dohot ulaonta. Hudok ma jolo, molo tungpe, nuaeng jabatanta menek, lapatanta do i alani hahuranganta gabe so boi nangkok tu jabatan na tumimbo, manang haporseaon na dipasahat tu hita na ingkon sihamauliatehononta?\nAngka dongan, na girgir mandok mauliate, i do na marlas ni roha na tutu. Alani, ndang pola paimaonta mamora, marsangap, gabe, sarimatua, saurmatua, manang maulibulung asa las rohanta. Sidok mauliate ma, dung i mariaiama hita! Saonari!\nTotal views : 1109520


Tulah na Paopathon Sahat tu Pasiahon tu Halak Mesir | Parsiajaran Bibel tu Dakdanak\nOnom Tulah na Mangihut\nDipaboa si Musa dohot si Aron ma hata ni Jahowa tu si Firaun, ‘Molo ndang dipalua ho bangsongki, bahenonku ma godang lanok tu Mesir.’ Dung i, gok ma lanok masuk tu angka jabu ni halak Mesir. Alai ndang adong lanok di kota Gosen inganan ni bangso Israel. Holan tu halak Mesir do masa tulah na paopathon sahat tu na parpudi. Dung i didok si Firaun ma, ‘Dok ma tu Jahowa asa dipamago angka lanok on, huloas pe bangso Israel lao.’ Alai, tingki dipamago Jahowa angka lanok i, ndang diloas si Firaun be halak Israel lao. Ndang jora si Firaun.\nDidok Jahowa ma, ‘Molo ndang olo si Firaun paloashon bangsongki, marsahit ma angka pinahan ni halak Mesir jala mate.’ Tutu do masa songon i. Alai molo pinahan ni bangso Israel ndang adong na mate. Nang pe songon i, tong do jugul si Firaun.\nDung i, disuru Jahowa ma si Musa manjumpangi si Firaun muse. Dibuat ma abu laos disampathon tu ginjang. Rarat ma abu i jala hona tu halak Mesir. Gabe bisulon ma halak Mesir dohot angka pinahan ni nasida. Alai nang pe songon i, tongtong do ndang olo si Firaun paloashon bangso Israel.\nDisuru Jahowa ma muse si Musa manjumpangi si Firaun. Dipaboa ma hata ni Jahowa na mandok, ‘Tongtong dope ndang dipaloas ho bangsongki lao? Marsogot, hubahen nama udan es tu luat on.’ Marsogotna i, ro ma udan es, sillam dohot api. Ndang hea dope diida halak Mesir songon i. Sega ma sude suan-suanan ni nasida. Alai ndang masa on di Gosen. Didok si Firaun ma, ‘Dok ma tu Jahowa asa dipaso udan on! Dung i lao ma hamu.’ Hape dung so udan es i, ndang dipaloas si Firaun bangso Israel lao.\nDidok si Musa ma, ‘Ro nama sihapor manang belalang pasudahon sisa ni suan-suanan i.’ Ro ma marjuta belalang pasudahon suan-suanan di ladang dohot buah-buahan. Didok si Firaun ma muse, ‘Dok ma tu Jahowa asa dipalao belalang on.’ Alai dung dipalao Jahowa belalang i, tongtong do jugul si Firaun.\nDidok Jahowa ma tu si Musa, ‘Angkat ma tanganmu dompak langit.’ Tompu ma golap langit. Saleleng tolu ari, golap ma sude inganan ni halak Mesir. Alai molo inganan ni halak Israel, tiur do.\nDung i didok si Firaun ma tu si Musa, ‘Lao ma hamu, alai tinggalhon ma pinahanmuna dison.’ Alai didok si Musa ma, ‘Ingkon boanonnami do pinahan i, asa adong persembahannami tu Debata.’ Muruk ma si Firaun. Gogo ma soarana mandok, ‘Laho hamu sian on! Molo ro muse hamu, ingkon hupamate hamu.’\n“Idaonmuna ma hasurungan ni halak partigor martimbangkon halak parjahat, hasurungan ni halak sioloi Debata, martimbangkon halak na so mangoloi ibana.”—Maleaki 3:18\nSungkun-Sungkun: Aha do muse tulah na dibahen Jahowa? Aha do beda ni tolu tulah na parjolo dohot onom tulah na parpudi?\n2 Musa 8:20–10:29


Uju di ngolukkon ma nian – Amani Partogi\n← Goar Ni Bupati\nImma Tutu… →\nPosted on 2 Juli, 2010 by Hendry Lumban Gaol\nDisada tikki, manang pada suatu hari–hata nuaeng on, rodo oppuJamordong mangebati pinopparna di huta Jakarta–huta naribur on. Pasombu sihol tu pahoppu uhut mandohoti ulaon adat. Molo marulaon di Jakarta sai gumodangando dibaen ari Sabtu, ninna asa boi torop ro na niottang.\nMassai longang situtu rohana mida ribur ni ulaon i. Huroa parsaor do hasuhuton bolonon. “Bah, tutu, denggan ni ulaon” ninna ibana. Dang binoto rupani, dia nanidokna, denggan. Ala na ribur do ala ni uning-uningan i, marolop-olop sude na ro i, manang ala gok ni motor i. “Ipe hea huida” ninna, huhut mangupiri\nNaso panagamanna pajuppa ma dohot amaniTure. Partulangnaposona, ima apala pinompar ni oppung namamupus ibana. “Bah, ai hodo i amangboru, nandigan ho ro sian huta, sai songon namulak poso ho huida, hape iba lam matua,” ninna amanTure\n“Ai ho nian tulang, sai songoni do torus, ido sai las roha mida hamu. Boha be par-posona, ai nunga onom ulu” ninna. Lapatanna na onompulu tugijjang. Huhut ma nasida marsihaolan jala marsihol-sihol na marhulamarboru.\nBohama ulaon adat di Jakarta on, guttur dibaen parende i, dakkuboto rupani di luat na asing. Ai so binoto sian nandigan dipukka halak, disi maredde disi mangulosi, guttur. Dang binoto didok namangulosi i. Hape nian ido impola ni adat i, akka hata gabe-gabe, hata pasu-pasu dipasahat marhite ulos.\nAlani gutturna, diarahon amaniTure ma ibana tu lapo apala jonok tusi. Akkup tusi, mardalan ma panginuman, mulai sian tuak na tonggi, ro di tuak na masom. Mekkel martata ma nasida nadua.\nManang boha ma suhutanna, nga pidda inganan parminuman, tu lapo na marlappu marhirlop-hirlop, na marpandongani anak boru na uli. “Sipasuda do amangboru, asal isi parumar asal rumar gohi” ninna amanTure madok.\n“Onpe asa Jakarta, Tulang” ninna mangalusi. Disoburi tuak i, haru manetehan sian misena. Anggo parjolo sahat nasida didok OppuJamordong dang diboto ninna marende, lumobi marjoget. Hape dung pa sappuluhon dorgukan i, mulai ma makkuling mudar i. Nanget-nanget, manerser ma simanjojak na, mangupiri simanjujung, marbalikan simalolong songon na medep, jala tanganna marputori.\nDung bagas borgin, ditahi ma mulak, alai dipangido ma sada ende. “Nauli amang boru, aha ma laguna” ninna amanTure, huhut didadap sakku ni bajuna lao mangalean par-limapuluan tu parkibpot i.\n“Uju di ngolukkon, ma tulang” ninna mangalusi, uhut dipajonok, lao makkusiphon. Ai nga tung tarbarita anggo lagu nasadaon. So marlapatan marende, marembas, margondang hamu molot dung mate au–ima hata ni ende i.\nTung massai tabo ma nian lagu on. Sipata diihuthon ibana nanget-nanget, nata pe godang marpeolan, ai nungnga ende tuak be.\nDung sidung lagu i, disukkun amanTure ma ibana. “Na hona do lagu i amangboru?”\n“Imadah” ninna mangalusi\n“Ai, lagu poda do i amang boru ateh, tutu manian”\n“Toho ma nanidokmi Tulang, alai dang napalai…”\n“Patoho hu hilala. Ai ido pangapianan nami akka na tu mua, so marlapatan marembas hamu molo dung mate au. Alai, anggo au, agia marembas be akka pinopparhu molo dung mate au, na sobbu be”\n“Marasing do sasada ho amangboru bah, datung piga songon ho”\n“Ido tulang, diboto tulang do lapatan ni lagu i, dang songon napinatorang mi”\n“Andorang so mate akka hami na matua on, ikkon boanon ni akka hamuna naupposo do hami marembas, marjoget, songon nabinaen mon, beta tulang, ta embashon muse. Pangido tulang ma jo lagu terajana i asa humaitton,” ninna oppuJamordong huhut di togu anakboru na uli dilabbungna lao marjoget.\n“Beta tulang, na marjoget on, paitte so mate iba” ninna ibana muse\n2 thoughts on “Uju di ngolukkon ma nian”\n4 Agustus, 2010 pukul 4:40 pm\t Balas\nKwakakakak teng.. sian do dakot ho suhutan on Latteung…..tole tutu marembas, paima so mate,,, alai dag dohot au disi ba.. tok jorbut mai.. hahahha\n6 Agustus, 2010 pukul 6:29 pm\t Balas\nadong ma i nanguda…hahahhaha


RUHUT PARMAHANION DOHOT PAMINSANGON DIGEREJA KRISTEN LUTHER INDONESIA\nA. Pangantusion Taringot Tu Ruhut Parmahanion Dohot Pamisangon\n1. Patujolo :\nPinuji ma Debata Jahowa na tontong marmahani huriaNa sahat tu sadarion. Ibana do na mamillit jala manuru AnakNa Tuhan Jesus Kristus , Parmahan na denggan (Joh 10,11).\nRo do Jesus tu portibi on gabe Parmahan, ditanda do ganup suara ni PinarmahanNa, Ibana do parmahan na denggan. Diseahon Ibana do hosaNa humonghop angka birubiruNa. Dijaga do hita sian ragam ni angka huaso na songon rumang ni babiat panoro na naeng mamolgak hita gabe sirang sian parmahan na denggan i.\nTorop do dipabangkit Ibana angka naposoNa na gabe parmahan di tongatonga ni huria I, alai sai adong do na so haposan. Tuhan Jesus diboan do haluaon na gok pasupasu di angka na pinarmahanNa jala ditulak do angka parmahan na so haposan namamboan poda haliluon. Ibana do nampuna hita, dagingta dohot tondinta ro di sandok artanta. Ndang loasonNa hita mago molo tongtong taihuthon hataNa jala mian hita di Ibana.\nAla ni i margogo ma hita marpanindangion na mangolu maradophon angka huaso na adong diportibion , songon I nang maralohon angka debata sileban. Hot do pandohan ni Tuhan Jesus nang tu hita sahat ro di sadari on ma mandok : “Ditangihon angka birubiruKu do soarangKu jala Hutanda do nasida, diihuthon do Ahu. Gabe hulehon tu nasida hangoluan salelenglelengna, ndang be mago nasida salelenglelengna jala ndang tarrampas manang ise nasida sian tanganKu” (Johannes 10,27-28). Ala ni i do diparmahani jala dipinsang Ibana hita molo manimbil hita sian HataNa dohot dalanNa. Dilehon do patikNa tu hita na mamboan ngolu na gok pasupasu asa tapangke i dibagasan holong maradophon dongan jolma. Ingkon badia do angka na porsea I, ala badia do Debata na manjou jolma I tu harajaonNa (3 Musa 19,2; Jesaya 6,3; Mateus 5,48; 1 Petrus 1,15-16).\nAla ni I ma ingkon sipasidingon ni na porsea I do dirina nang parsaoranna sian dosa dohot ulaon ni sibolis (1 Petrus 2,1-2). Tama di ingkon unduk hita manjalo parmahanion dohot paminsangon ni huria I, ai tarajumi do Debata sandiri na patupahon hita marhitehite Hata dohot PatikNa I, asa tau hita jongjong songon halak na niasianNa jala na pinarbadiaan ni mudar ni Jesus Kristus naung manobus hita gabe jolma na imbaru (2 Korintus 5,17), huhut patorashon haporseaonta so hasurahan paima ro Ibana paduahalihon (1 Tessalonik 5,23).\nAsa ingkon rajuman do ia ulaon parmahanion dohot paminsangon na pinatupa ni huria I, songon ulaula dohot dalan ni Debata do I laho pauliulihon huriaNa di portibi on (Mateus 18,15-18; 1 Korintus 14,26).\n2. Lapatan Ni Ruhut Parmahanion Dohot Paminsangon\nIa ruhut parmahanion dohot paminsangon I, I ma ruhut sidalanhonon laho marmahani dohot maminsang na maralo tu habadiaon ni huria. Ingkon badia do huria I di portibi on nasa na niula ni ruasNa unang gabe pargasipan di huria i. Ai marhite ruhut parmahanion dohot paminsangon I togutoguon ma angka pardosa anggiat dipauba rohana gabe mangolu ibana muse (Hesekiel 33,11; 1 Korintus 5,5).\nAsa ia sangkap ni ruhut parmahanion dohot paminsangon, I ma manogunogu dohot pauliulihon huria i. Dibahen I ganup halak na padalanhonsa naeng manghangoluhon holong niroha, unang ma songon panguhum sambaing ibana dirajumi, alai songon parmahan do tahe na mangaradoti tondi ro di ngolu ni na panarmahanna (Hesekiel 3,20; Mateus 16,19).\nHombar tusi adong 3 pangalaho ingoton ni Huria laho mandalanhon Ruhut Parmahanion dohot Paminsangon tu pangalaosi:\nManjaga asa polin huhut unang rarat dosa I di tongatongana. Ai marhite sian pinsang-pinsang I naeng dipanghilalahon pardosa I rimas ni Debata paboa na so jadi pasombuon parjahat I mian di bagasan hajahatonna.\nMarhite jamita, poda, tangiang dohot parmahanion do palumbahon halak na naeng mardosa asa dipasiding dosa I huhut dijamothon dirina.\nAsa magopo do nasa paminsangon parhuriaon ia so nionjar ni holong ni roha nasida maminsang. Ai ndada na manorui umbahen dipinsang nasida, alai na mangurupi jala na mangajari do. Anggiat marhite paminsangon I gabe mangolu tondi nang parsaoranna.\n3. Na Mandalanhon Ruhut Parmahanion Dohot Paminsangon\nHuria do marmahani dohot na maminsang angka pangalaosi marhite angka parhalado ni huria niuluhon ni Pandita manang wakilna. Ndada holan Parhalado disi dirajumon na maminsang nasida alai tung sandok huria ido. Dibahen i tama do saluhut nasida manjaga asa unang masa pangalaosion di huria. I do Alana ingkon saluhut do nasida patut palumbahon na naeng mardosa i.\nNdang sai tarbahen sandok huria i marpungu, sae ma holan angka na pinajolo ni huria i, i ma angka parhalado ni huria. Di rapot nasida ma dipamanat ia adong sitangkasan manang sipinsangon sian angka dongan na mangalaosi.\nIa ditotophon rapot i, i do putusna. Dung putus panimbangion taringot tu paminsangon sibahenon tu parsala, dipikiri rapot i ma dalan pasingotohon ibana huhut manangianghon ibana. Ai mambahen dipinsang ibana asa saut do malua sian pangalaosion manang dosana gabe mangolu muse. Naeng ma botoon ni parsala, sandok huria i do napatupahon paminsangon alai pambahenanna, ndang roharoha ni parhalado maminsang alai pambahenanna, ndang roharoha ni parhalado maminsang ibana. Ndang tagamon so unduk rohana jala mabiar huhut maila ibana molo dihilala sandok huria i do na maminsang ibana.\nNdang jadi ginjang roha ni na maminsang, alai naeng ma mardongan tangiang rapot i mandalanhon pinsang-pinsang tu pangalaosi i, ai rap jolma na gale do hita hinaliangan ni dosa. Holan ala asi ni roha ni Debata sambaing do na mangaramoti hita, umbahen so madabu hita tu dosa.\n4. Na Hona Ruhut Parmahanion Dohot Paminsangon.\nSipinsangon ni huria i do angka pangalaosi, partohonan manang ruas ni huria i, i ma pangalaho na maralo tu Hata ni Debata na mangulahon dosa na patar manang na buni. Ia dosa na patar i ma nanaeng di paandar di bagian III,VI ni buku on. Alai maol do botoon taringot tu dosa na buni. Masuk tuson do angka hasalaan na manggagat songon burbur, gabe songon tasik ni bosi na maol longkangan, na pola tahe sai diampini halak hasalaan i. Mansai jorbut do panghorhon ni dosa na buni, pola dipertahanhon jala dihalomohon halak laho mangulahonsa ai gabe utang i dihilala rohana molo so diulahon hasalaan i. Sipata do angka halak si songon on martopenghon kebudayaan manang ekonomi laho mangulahonsa, ai sai adong do hagogoon na manait rohana, gabe lam madabu jala mago ma haporseaon dohot ngolu partondion dohot ngolu parhuriaonna. Debata do na manguhumi pangalaosion na buni.\n5. Siingoton Ni Na Mandalanhon Ruhut Parmahanion Dohot Paminsangon.\nIa angka na mandalanhon ruhut parmahanion dohot paminsangon naeng ma mangalehon tingkina dohot rohana songon parmahan na pauliulihon tondi ni pangalaosi i unang ma songon panguhum.\nNdang sintong pardalan ni ruhut parmahanion dohot paminsangon ia pintor dihudus mandabu paminsangon so jolo ditopot jala ditangkasi hasalaan i (hurang hatorangan na tangkas/bukti). Unang ma dipaujung paminsangon i marhite na holan sahali marrapot alai naeng ma dua tolu hali. Molo maol dihatai unang tompu, ai dokdok do ulaon manguhumi.\nAsa tangan so diputushon dope paminsangon i, naeng ma jolo tangkas dapot hatorangan pambahenan ni pangalaosi i ro di Alana umbahen dilaosi ibana patik ni Debata, jumolo ma begeon hatorangon i sian pangalaosi i sian pangalaosi i sandiri, ndang sian halak na asing.\nUnang masindokdohi didalanhon paminsangon i, unang mamilamila manang marnida bohi laho padalanhonsa.\nUnang ma dipangke manang diperalat ruhut parmahanion dohot paminsangon i laho pasombu tagas mamaloshon manang paduruhon dongan tarlumobi molo adong parsalisian dohot hamaolon ni huria i.\nIngkon dibagasan holong ni roha ma angka na mandalanhon ruhut parmahanion dohot paminsangon i.\n6. Ruhut Ni Paminsangion.\nNaeng ma mansai jamot patulushon paminsangon asa tongtong marsaringar tondi parmahanion nang panogunoguon i. Ndada naeng patubuhon hansit ni roha, baliksa asa dipatundalhon hasalaanna jala asa marsangap Debata siala hamubaon ni rohana.\nNang pe dos sude dosa, ndang adong dosa na metmet dohot nab alga, alai marningot tondi parmahanion dohot panogunoguon na adong di ruhut parmahanion dohot paminsangion nungga porlu adong metmet dohot balga ni paminsangon i. Deba dosa pangalaosion nunga tuk pinsangon holan marhite sipaingot di jolo ni parhalado, deba marrumang uhuman na adong hatontuanna (hukuman bersyarat), jala na umborat ndang tarjua so pabalion sian huria. Marhite i diondolhon disi tujuan manang fungsi ni parmahanion, pangajarion dohot panogunoguon ni ruhut paminsangon di huria i.\n7. Siingoton Ni Huria Maradophon Na Hona Pinsang Tagan Di Bagasan Ruhut Paminsangon.\nTongtong do dihobashon ni huria panghobasion parmahanion tu angka na hona pinsang, ai ndang lomo roha ni Debata mida hamatean ni parjahat (Hesekiel 33,11). Ndang jolma sapalsapal/ na so marguna, jala ndang songon musu nasida rajumon. Diingot Pandita, guru huria, sintua, evangelist, parjamita ina, diakones dohot natorop ma manangihonsa, ai ingkon ingoton umbahen dipinsang huria i ibana, anggiat mulak nian ibana sian haliluonna. Ala ni i sitopoton do ibana, sipaingoton nang pe jogal rohana. Ingkon naeng hilalaonna holong ni roha ni parmahan i di ibana, anggiat olo gabe dauk rohana.\nNaeng do mulak parjahat i tinaluhon ni holong ni roha. Manang beha pe uhum dihonahon tu parsala, jadi do ibana marminggu, siarahononhon do, anggiat unang ditadinghon parmingguon i. Ai beha ma ibana mulak ia so jolo ditangihon Hata ni Debata. Alai tutu dibalian ni huria do ibana rajumon (1 Korintus 5,11; 2 Tessalonik 3,6; Titus 3,10).\nNaeng do panghilalaonon ni huria i asa ditanda ibana hahuranganna paboa na so haposan ibana, ndang sitangihononhon dope hatana di huria i. Saleleng adong dope ruas ni huria di bagasan paminsangon, songon utang ma i di nasa huria i. Ndang jadi nasida mansohot mangalului dalan manogunogu na lilu asa mulak tu hasintongan.\nTaringot tu na hona ruhut parmahanion dohot paminsangion:\nNaeng ma jolo adong boaboa\nMolo parhalado do na mangalaosi i, naeng ma botoon ni Pandita Resort na masa i.\nNasa ruhut parmahanion dohot paminsangion na pinadalan ni huria tu sahalak ruas ni huria, sisuraton do I tu notulen dohot tu buku parmahanion dohot paminsangon.\n8. Panjanghonon Ni Huria Di Parsala Na Naeng Mulak\nRade do tongtong huria i manjanghon haroro ni parsala na naeng mulak i, ai marhite i lam moru ma utang ni na sahuria i maradophon parmahan na sumurung i, i ma Tuhan i. Parbue ni tangiang dohot ulaon ni huria i do na pinataridahon ni sangkap ni parsala i. Dapothonon ni parsala na naeng mulak i ma pangula ni huria laho manurathon pangidoanna i, asa adong siboanon tu rapot ni parhalado na niulahon ni Pandita manang wakilna. Dung denggan ditimbangi rapot pangidoannai i, paboaon ma i muse tu ibana asa rade ibana umbege hata ni tingting panjanghonon di bagasan parmingguon. Sihobasan ni guru huria dohot Pandita ma ulaon panjanghonon i di tongatonga ni huria di jolo ni Parmahan na sumurung i. Ai nunga saut be parsaoran na ginohan ni holong ni roha ni Debata na patut sihalashononhon songon ari na balga, ari pardamean di sandok huria i. Taringot tu panjanghonon di halak na matemate ne boi do janghonon mulak tu huria halak na hona pinsang naung matemate ne, molo ditangkasi Pandita hasintonganna. Jala na boi do pasahaton tu nasida ulaon na badia, songon I nang molo monding nasida, boi do antoan ni huria hombar tu panangkasion ni Pandita.\nTaringot tu panjanghonon di parhalado ni huria molo hona ruhut parmahanion dohot paminsangon sasahalak partohonan di huria i, alai nunga dipauba rohana jala dijanghon huria i parsitutuon dohot hatauonnaboi do nasida sumuang manjalo dohot mangulahon tohonanna muse molo so pola mambahen gasip tu huria i.\nB. PARTORDINGNA LAHO MANDALANHON RUHUT PARMAHANION DOHOT PAMINSANGON\n1. Pangalaho Ni Parmahanion Dohot Paminsangon\nTangkas do diajari Tuhan Jesus siseanNa taringot tu parmahanion i, ai didok do di Johanes 21, 17 tu si Petrus: “Parmahani ma angka birubirungKu”, ja di Mateus 18,15-17 “ Molo ditangihon ho arahon ma donganmu sada manang dua asa hinatindanghon ni dua manang tolu halak nasa hata. Alai molo so ditangihon nang nasida, paboa ma tu nasa huria i. Molo so ditangihon nang huria i, etong ma ibana songon parbegu”.\nAla ni i, tagan so saut dope mardosa sasahalak, patut do mardalan parmahanion, asa unang masa nian bali manang haruar sian huria i. Ala marsibagai do panghorhon ni sala manang dosa i, naeng ma manat angka parhalado manimbangi asa unang masa uhum na borat tu parsala na ummetmet, hape numeang tu parsala na umbalga. Ai ragam do dosa i, adong ma i dosa na so tinuntun, dosa ala ni terpaksa, dosa ala ni na gintalan, dosa na tarsor, adong muse dosa naung sinangkapan hian, naung na tinuntun pe.\nAnggo panghorhon ni dosa dohot pangalaosion i, manorusi do i sahat tu harohaon ni jolma (kejiwaan), parsaoran di masyarakat, songon i nang tu sundut na mangihut nang tu sude jolma pe.\nDilehon Tuhan Jesus do huaso tu angka siseanNa i manesa dohot pahothon dosa ni angka pardosa marguru tu angka dosana be (Mateus 16,18; 18; Johanes 20,23). Alai sijanghonon do mulak pardosa di huria i. Balga do asi ni roha ni Tuhan Yesus manjanghon angka pardosa na manolsoli rohana, alai laos balga do uhum nang rimas ni Debata dompak halak na jogal roha dohot pangansi.\nMolo dihaburjuhon huria i maminsang angka pangalaosi, lam ias ma parsaoran i gabe denggan pangalahona, tau sitiopon ni angka na so tang dope haporseaonna. Badia ma huria i nang idaon ni angka parugamo na asing molo dipadao pangalaho ni angka parsalan i. Alai molo dipasombu do, ramun ma huria ni halak Kristen di roha ni angka parbegu nang parugamo na asing.\nAsa na ringkot do uhum parhuriaon, ai pangajarion do i mangaramoti dongan huhut manonggoti parsala di hasalaanna dohot manogunogu nasida mulak tu Debata.\nSitogutoguon do ruas laho mananda hasalaanna manang dosana na buni manang dosa hasianna (dosa na so tartinggalhonsa). Hata ni Debata do na boi maminsang dohot manogunogu ibana asa margogo manadinghon dosa i, so pola ala pinadapot ni ruhut parmahanion dohot paminsangon. Boi do hita so dapot ni aturan ni jolma, alai patar do ianggo di jolo ni Debata.\nHinorhon ni i naeng ma ganup hita mangoloi Debata asa unang manghorhon mara di tondinta, di ngolunta, di keluarga nang di parsaoran masyarakat, ai taboto do ndang hagabusan hita Debata.\n2. Tangga-Tangga Siingoton Laho Mandalanhon Ruhut Parmahanion Dohot Paminsangon\nTaringot tu metmet dohot balga ni pangalaosion: adong do dipaingot, adong do na dischorsing, adong do nang di pecat. Mangihuthon buku na Badia i, adong do 5 tangga siingoton ni huria laho mandalanhon ruhut parmahanion dohot paminsangon:\nPanogunoguon/ Panorangion tu Huria:\nPorlu do bahenonta panorangion di pangantusion ni lapatan dohot tujuan ni ruhut parmahanion dohot paminsangon. Asa molo madabu uhum, unang dirajumi ruas i songon paksaan dohot uhuman sambing, alai tanggung jawab ni sandok ruas do mangargahon dohot padalanhon ruhut parmahanion dohot paminsangon i. Ingkon dihila ganup ruas ni huria do, ia ruhut parmahanion dohot paminsangon i dalan ni huria do i mangaramoti, marmahani, papitahon huria i dohot manogunogu ganup halak tu ngolu na Kristen marojahan tu Hata ni Debata (2 Timoteus 3,5; Kolose 3,16-17).\nDenggan do sude ruas ni huria mangantusi jala umboto parmahanion dohot paminsangon i marhite boaboa, ai naeng ganup nasida rade manjalo ruhut na mangonai tu nasida manghorhon tu hamubaon ni roha. Naeng do ganup ruas ni huria umboto jala mangantusi lapatan ni patik ni Debata lumobi pangajarion di angka na naeng manghatindanghon haporseaon.\nAi tung so denggan do madabu pinsangpinsang tu sada ruasni huria hape na so diboto do na sala pambahenanna i.\nAla ni i, patut do:\nTogutoguon do ruas ni huria i tu habuluson mulaulaon (2 Tessalonik 3,12) jala unang diula ulaon na maralo tu Hata ni Debata.\nTogutoguon do ruas ni huria asa nasa pambahenanna bahen hasangapon dohot pujipujian tu Debata, isarana marhite tumpakna, peleanna, guguanna tu huria dohot parsaoranna tu masyarakat na humaliangsa. Angka ulaon si songon i do umbahen angurhakristenon gabe tartogu ganup halak laho pasangap Debata (I Korintus 10,31; Roma 14,18).\nNang parhalado ni huria pe patut do togutoguon umboto aturaan ni huria, Konfessi nang ruhut parmahanion dohot paminsangon ni huria asa unang adong na sala padalanhon.\nSijagahononhon do angka pingkiran dohot sangkap na paholang hita sian Debata dohot sian Hata ni Debata i, angka na naeng manirang hita sian huria dohot angka roha na manegai/ mangalo dos ni roha (rapot) ni huria i. Molo adong pangalaho na masa di masyarakat umum na maralo tu patik dohot haporseaon ni huria manang hagogoon na naeng manuruk tu tongatonga ni huria, issarana hamajuon saonari marhite hasipelebeguon na modern, na mamboan pelean parsantabian (sesajen), mambahen parsaoran/ panghataion dohot angka na monding, ulaon pesta adat na nirajuman pangalapan tua na so mardomu tu parbue ni haporseaon, hamoraon dohot hagabeon dohot hasangapon tu diri na so marojahan tu Hata ni Debata, songon i nang na mambahen Almanak gabe parhalaan, pengguguran kandungan dengan sengaja, kumpul kebo, korupsi dohot angka na suman tusi (Efesus 5,11). Sisosohononghon do tu natoras ni dakdanak na paasingkolahon ianakhonna tu parsingkolaan ni parugamo na asing asa dijamothon nasida sikola i unang gabe lipe (muba) haporseaonna.\nDi mat 18,15-17 torang do didok Tuhan Jesus tu angka Siseanna asa tangkas dipaingot jala diajari halak na marsala I marhite na mananopot sahali ro di dua hali asa unang di torushon dalanna na salai. Asa dang manigor padalanon paminsangon tu halak I so jolo ditopot.\nTagan so saut dope mardosa na naeng mardosa I, molo binege baritana tinopot ma ibana jala pinodaan. Godang do halak na olo manangihon lumba-lumba gabe dang saut nasida mardosa.\nMolo manigor madabu uhum tu sada halak so jolo pinalumba ibana, sala do huria I disi jala di hasangohon debata do sisongoni. Molo so ditangihon soara ni na palumba ibana, jinou ma ibana tu jolo ni pandita asa di paingot. Molo dang ditangihon be, di arahon pandita I ma duanari donganna pasingothon ibana. Molo tung jogal rohana manulak hata sipaingot I, niarahon ma ibana tu jolo ni rapot parhalado asa disi pinaboa tu ibana uhum na tama. Ia manigor unduk roha na manopoti hasalaanna jala ditundalhon hata sipaingot tu ibana di jolo ni rapot I, I nama hasaeanna.\n5. Paminsangon (Masa Ujian, Pencobaan, Schors)\nAndorang so pinadalan I sipatupaon ma:\nSipaingothon do na marsala I dua ro di tolu hali paboahon hasalaanna.\nBoanon ma ibana tu rapot parhalado na ni uluhon ni pandita Ressort manang wakilna .\nTingtinghononhon ma I di huria.\nSiramothononhon do di rapot parhalado, so tung maposihu uhum I gabe mandele ibana manang manenghu gabe langgus rohana. Alani I ingkon jamot do panimbangion i. molo so tarpaujung be, di boan ma hatai tu rapot/sinode Ressort.\nIa uhum tu na so olo tu madinghon pangalaosionna I manang dosana, I ma sipabalion sian huria manang sadia leleng. Lapatanna: dang taruli be ibana di angka arta ni debata, dang jadi marulaon na badia. Molo satahi amanta I dohot inantai di hasalaan I, dang dongan Kristen be nasida rajumon, dang tardidi dakdanakna , dang lehonon surat-surat hatorangan tu nasida. Ndang haposan, dang dohot ibana marsoara di parpunguan halak Kristen, ndang jaloon guguan huria sian ibana.\nDohonon ni pandita I ma tu ibana, na so tarbahen sesa dosana, molo so dipauba ibana dohot pangalahona. Sitingtinghononhon do di gereja nasa si pabalion (partononan/ruas, bahen lumba-lumba tu huria I sunggul-sunggul , anggiat unang masa be pangalaho si songon i. ndang jadi dandoon parsala I songon luhut harajaon, unang dirimpu halak tarsesa dosa bahenon ni hepeng.\nNdang pola sipaluaon giring-giring laho pabalihon pardosai songon tu na mate. Ala nungga di soadahon halak on be hakristenonna di hata nang di ulaon, nang di pambahenanna jala dang parduli di pinsang-pinsang etongon ma halak on songon parbegu, pabalion ma nasida sian huria.\n6. Napadalanhon Ruhut Parmahanion Dohot Paminsangon\nMolo ruas do namarsala i., rapot parhalado do mambahen paminsangoni tinolopan ni pandita.\nMolo partohonan do na marsalai, rapot ni donganna satohonan do mambahen paminsangon.\nTu sintua, donganna sintua na sahuria I do manimbangi ni uluhon ni pandita.\nTu diakones, donganna diakones na manimbanginsa ni uluhon pandita.\nTu guru huria, angka donganna sa-ressort ni uluhon ni pandita resort do mambuat haputusan.\nTu pandita ina (bibelvrov), donganna bibelvrouw ni uluhon ni preases do mambuat haputusan.\nTu evangelist, donganna evanggelit ma manimbangi ni uluhon ni pucuk pimpinan.\nTu partohonan pandita songon ma:\nHasalaan na mardomu tu administrasi, pucuk pimpinan na mandalanhon paminsangon i. Molo hasalaan na mardomu tu tohonanna do, rapot pandita na niuluhon ni pucuk pimpinan manimbangsa.\nMolo na mardomu tu poda haporseaon do, rapot pandita hadomuon manimbangi dohot padalanhon paminsangon\n7. Rumang Paminsangion Na Maralo Tu Patik Ni Debata\nMarhite panandaonta di patikni debata di bagasan buku na badia I dohot konfessi ni huriatta lam nalnal do idaonta angka rumang-rumang ni dosa si pasidingon (paheba 1 Musa 20 ; 5 Musa 4 ; Mat. 5-7).\n8. Mangonai Tu Patik Parjolo Dohot Paduahon (Pangoloion Tu Debata)\nMambahen bukti tu hauma (nalele boras pati ni hauma/keramatna), manjujur ari, mangupa tondi, pasingothon rasian ni tanganna tu datu, manungkun parsorion tu ahli mujum, umpeop ulos/homitan, umpeop piso manang hujur ni begu, mangondaonda I,manahui tua sian na mate, porsea di tona ni natuatuana na maralo tu hata ni debata. Martonga-tonga di tingkimarrapot, marhajinjang paulak jual tu jabu tingki matean, pa purpur sapata di partonding di halak na punu (naso mardakdanak baoa) manang na mate (so sanga sohot) dohot tortor na marlaok (hasipelebeguon).\nNa manortori, namanulangi manang manganapurani holi-holi na niongkal, namangalap tondi ni na marsahit (di tingki tarsonggot tinggal ninna tondina di ingananna i), na mardebata idup, na marsomba tu tunggal panaluan dohot pohung,begu, na palaho parsili dohot si paimbar, na mansaem (mambahen saem asa intap ni i), na pauli parpagaran, na marsanti na marmanuk di ampang (namanungkun di dia nuaeng masa tu ngoluna), patupa partahanan ni daging (alemu), madabu aji, na mandohoti ulaon hasipelebeguon, na mangapus hoda , na marbonang manalu, na mamiahi hoda, marmiak manuk, na mangalahat horbo, na marojahan tu haporseaon tu hasipelebeguon, mangallang babi mangambat, babi panungkol, pamispison dohot angka na suman tusi. Suang songon I gabe ruas ni partai manang aliran ni sisoadahon debata.\nNa marsomba tu mulajadi nabolon, debata asi-asi , debata bataraguru , marsomba tu soripada , debata managala bulan,I ma hamanurat di ugamo hasipelebeguon.\nNa mardebata arta (isara ni mammonisme, materialisme, konsumerisme, kapitalis songon I nang angka rumang ni “parbinotoan” na marojahan tu hasipelebeguon, nang rationalism, fanatisme, na maralo tu hata ni Debata.\n9. Mangonai Tu Patik Patoluhon (Manggoari Debata)\nI ma na mamurai manang margapgap manang manolonnolon manang marujarujaran na roa marhite goar ni Debata. Songon i na mansoadahon ugamo di tongatonga ni parugamo na asing. Jala ingkon tangkas do hita martangiang di bagasan goar ni Tuhanta Jesus Kristus ulu ni huria.\n9. Mangonai Tu Patik Paopathon (Pabadiahon Ari Minggu)\nI ma na losok marminggu, mangula manang papinjamhon artana pola sundat marminggu, na paloashon bidat/ parpoda haliluon na marjamita di jabuna dihimbau ma asa unang adong. Mangadati di ari Minggu, na manggaori parmingguon, mangulahon ulaon sakramen na Pandita, na paloashon, bidat marjamita di huria. Na so manggarar guguan na tama di huria, na so olo padidihon anakhonna, na so marsuru dakdanakna tu parguruan laho manghatindanghon haporseaon, na mansoadahon ugamona di jolo ni halak na manginsahi parminggu dohot na marulaon na Badia. Songon i nang partohonan na sala i, sitimbangon ni rapot parhalado do i.\n10. Mangonai tu Patik Palimahon (Pasangaphon Natoras)\nAngka na so pasangaphon natoras, I ma na pahatahatahon manang manishasnihasi natorasna, mangogai natorasna so mardongan pangoloion, na mambahen parkaro manang parsalisian tu jolo ni na so porsea, isara ni parba.\nNa mamurai natorasna, na mangonai tangan tu natorasna, na palaolahon natorasna. Ndang olo marmudumuduhon ala naung matua, na mangarampas ugasan ni inana panoroi.\n11. Na Mangonai Tu Patik Paonomhon (Pamunuon)\nIma na mangarsahi donganna manang mambahen tihasna mamungkuli donganna jolma, Parmabuk/ sisobur tuak/ alcohol, sigadis narkotika, morfin dohot ganja, pasiaksiakhon na tinompa (pinahan nang angka binatang).\nNa mamusa donganna, na manggadami, mangardomi, mandormai donganna, paborhathon pangulubalong dohot --------- donganna tu ulaon sisongon i nang angka na maniop rasun. Na maningkot dohot abortus (pengguguran kandungan).\n12. Mangonai tu Patik Papituhon (Pangalangkupon).\nNa tois marabit, na gere/gemor manghuling, parhata baraksi, na girgir manonton film porno (disungguli hagiot ni daging).\nNa mangabing, na paabinghonsa, germo dohot boruboru sibabijalang (WTS), na marlangka pilit, na marsiduadua, na palaohon jolmana, na mahilolong ro di angka na mangurupi di ulaon jahat i. Songon i muse homosex (parmahanion ni baoa tu baoa) dohot lesbian (parmainanon ni boruboru tu boruboru), hahisapon dohot nasa hailaon (Roma 1,24-27).\n13. Mangonai Tu Patik Paualuhon (Panangkoon).\nI ma na mamogo tongosan, pardasing na mangansi, pangemor, pencopet, na matorbanghu pabungahon hepengna, ijon, silansumhon boniaga (diganis na so boniagana), manangko, terpidana, korupsi.\nNa somal manangko, manjalo na tinangko, mangomo hepeng ni halak na satahi dohot panangko, mangangati, pandoboon, podang, pambongkar, pamangus (panangko), sitangko suansuanan.\n14. Mangonai Tu Patik Pasiahon (Sitindangi Gabus).\nI ma na marhata tundal dohot manghatindanghon na so tutu di jolma, papeolhon uhum, manolon na so tutu, na mambahen surat (surat kaleng).\n15. Mangonai tu Patik Pasampuluhon (Panghaliangion ni roha di arta dohot jolma)\nI ma na mamolamola naposo ni dongan na marmitmit/ marmihimmihim.\nManghaliangi ugasan ni dongan lumobi ugasan na metmet, na pogos manang na mabalu, mamolamola dongan saripe ni dongan, mangalehon pokok tu parjuji manang manjabuisa, na parorot tuhe ni parbalohan dohot talutuk. Pangalaosion na gabe gasip di huria ingkon tangkas do timbangon ni Rapot Parhalado, ai asingasing be do roha ni pangalaosi i. Tupa do nasa pangalaosion i ala ni tois ni rohana, alai adong do i ala tarsaor ibana. Ingkon sasoara parhalado maminsang angka parjahat sisongon i, unang rarat hajahaton i. Ramun do barita ni hakristenon molo dipaula so diida huria I dosa na masa.\nC. ANGKA RUMANG NI PANGUNJUNAN NA BOI PAHOLANG NGOLU SIAN HA-KRISTENON\nDung ditompa jolma i didok ibana ma: “ndang jadi punjung jolma i. Hubahen ma di ibana sada pangurupina bahen donganna” (1 Musa 2,18). Angkup ni i didok Tuhan Jesus do di Mateus 5,23 “Ganup na palahohon na niolina, ia so ala ni na marmainan, na palangkuphonsa do. Pangalangkup do nang na mambuat na sirang i”. Antong na pinadomu ni Debata, ndang jadi sirangon ni jolma. Hombar tu ruhut habadiaon dohot partanggungjawaban di parsaripeon ni hita halak Kristen, diaturhon hurianta ma:\nMolo naeng mamungka pardongansaripeon, ingkon jolo tuk do umur ni baoa i 25 (dua puluh lima) taon, jala boruboru i 20 (dua puluh) taon. Hombar do i tu na niaturhon ni pamarenta Republik Indonesia di Undang-undang Perkawinan. Molo asing sian hatontuan i isara ni umur, tingki, panolopion ni natoras dohot pangalaho na asing, holan Pandita Resort i do na boi mangalehon dispensasi i.\nSipatupaon do parmahanion, patoranghon lapatan dohot tanggung jawab di parsaripeon ni halak Kristen tu pangolin dohot oroanna Andorang so tingki pamasumasuon parbogason i.\nNdang hatolopan parsaripeon di ruhut ha-Kristenon:\nNi sada halak baoa tu inana panoroni songon I ama tu boru na sinoroanna.\nSahalak baoa dohot ibotona, nang dohot boru ni namboruna tangkas, nang na mariboto sian inang na marpariban tangkas.\nNdang tartolopan huria molo naeng marhamulian/ kawin sada doli-doli tu sahalak ina naung sirang sian keluargana, molo so mangoli baoa manang so muli parompuan i.\nDung dipatupa partumpolon di huria ingkon jolo ditingtinghon do dua hali ari Minggu, ipe asa manjalo pasupasu parbagason.\nMolo keadaan memaksa isarana ala ni angka ulaon/ parkarejoan manang cuti, boi do sahali tingting, dung jolo ditangkasi Vorganger dohot Pandita. Jala tingki pamasumasuon pinomat 4 ari dung jolo tingting.\nNang pamasumasuon di tingki ari Minggu ingkon sian panolopion ni pandita Ressort do i, ala naung tangkas dipamanat nasida sialana.\nPandita do na pasahathon pamasumasuon tu na marbagas di geraja. Ianggo catatan Sipil urusan pamarenta do i, alai ingkon paingothonon ni huria do so tung tarlalap na naeng marbagas i ndang pasurathon parsaripeon nasida tu Catatan Sipil.\nMolo adong baoa manang boruboru naeng pahothon parsaripeonna, hape ndang manghatindanghon haporseaon dope ingkon jolo manghatindanghon haporseaon ibana asa martumpol dohot dipasupasu. Alai molo na ro sian huria Rom Katolik molo naung manjalo Ekaristi/ Krisma ndang pola paluaon (Manghatindanghon Hoporseaon be) suang songon i sian huria Kharismatik manang Pentakosta molo naung tardidi magodang ndang pola be paluaon/ manghatindanghon haporseaon.\nNdang tarpatupa pamasumasuon di gereja tu na maiturun/ mangalua.\nSipabalion do halak parsiduadua. Anggo ina na tinindi dohot tubuna hot do parhuriaonna molo so panolopi disangkap ni ama i laho marsiduadua. Molo muli panindi i tu halak na asing manang mate, jala holan sasada nioli na tinindi i nama, boi ma jaloon marguru manopoti.\nIngkon jolo marujung do parguruan ni halak na manopoti sala jala dijangkon mulak asa boi antoan ni huria i nasida songon ruas na tama. Molo adong pangalaho na so tinagam/ mendadak, isara parsahiton, une ma dihatai parhalado do i asa boi ditontuhon pangantoion ni huria tu nasida.\nNdang haoloan ni huria mangantoi parbagason ni sahalak ama na mabalu ia so jolo salpu onom bulan dung monding hinabaluhonna. Suang songo n i nang tu ina na mabalu 6 bulan ma tu nasida. Alai molo na adong do dakdanak na tading di lampin manang marumur di toru ni 2 taon, pandita resort do na boi mangalehon panimbangion, alai partoru ma dung salpu 3 bulan.\nSipinsangon do parsaripeon roharoha, na digoari kumpul kebo, semen level nang na ginoaran kawin kontrak.\nSitingtinghononhon do na so etongon be ruas ni huria halak na marsaripe di balian ni huria, na marsaripe holan marhite Catatan Sipil, manang ala parugamo na asing pe hamuliaonna, manang naniolina umbahen diulahon songon i (ida 1 Korintus 7, 12-13+38). Alai tarjalo do nasida mulak tu huria dung jolo ditolopi rapot parhalado jala dung marguru manopoti.\nSipinsangon do pardongan parsaripeon na holan manjalo pasupasu raja. Jala huria ingkon jeli marmahani dohot melayani asa masuk muse gabe ruas ni huria dung jolo manopoti sala.\nTarpatupa do pandidion tu anak na niain dung adong keputusan sian pengadilan negeri siala anak na niain i.\nBoi do pasahathon pandidion na badia tu tubu ni pandidi, dung sidung mandohoti parguruan manghatindanghon haporseaon.\nBoi do pasahathon pasupasu parsaripeon molo masihaholongan anak dohot boru ni huria i manang boru dohot anak na ro sian na asing, molo olo parugamo na asing i gabe Kristen marhitehite na manjalo pandidion na badia. Alai ingkon tandatangananna do parjanjian paboa na rade ibana manorushon parguruanna, dung sidung pamasumasuon i.\nSitiroan sitogutoguon, siramothononhon jala sipinsangon ni huria do homosex dohot lesbian.\nSiparmahanon ni parhalado do asa unang masa ruhut ni hasipelebeguon di tingki parsorang ni dadanak. Unang ma masa pamolati, pagar, salaon, manjujur purba, pangulpuhon, pangarundingon di partopap ni posoposo dohot rumang ni juji uju manganggapi.\nIntap ni na boi ingkon sahatophatopna do pasahathon dakdanak i tu Debata marhitehite pandidion na badia. Ndang jadi pestapesta manang ulaon adat manundatisa.\nHona uhum huria do na marsaripe, molo sorang anak nasida baoa ditoru ni 9 bulan, jala boruboru ditoru ni 8 bulan dung manjalo pasupasu parbagason. Asing ma molo adong surat hatorangan sian dokter (prematur).\n3. Parguru Manghatindanghon Haporseaon\nIngkon tangkas do panghobasion ni parhalado ni huria di parguru na naeng manghatindanghon haporseaon. Ingkon tangkas mengantusi hata na tarsurat di Padan na Robi dohot di Padan na Imbaru nang Katekismus pe.\n4. Ditingki Ni Na Matean\nNaeng ma tangkas parmahanion ni parhalado ni huria I manogunogu jolma tu pangkirimon di haheheon ni angka na mate, ala hamomonang ni Kristus i ganup adong na matean. Tapasunggulhon ma nang lapatan ni parningotan di angka na monding:\nDi banuaginjang do sambulon ni tondinta.\nHolan Haporseaon na tangkas do na tau tu pangkirimon i.\nNungga talu hamatean marhitehite haheheon ni Kristus Jesus Tuhanta i.\nAsa on ma siingoton uju mate:\n5. Na so jadi:\nPatupaon juhut/ purpur sapata di parmonding ni sahalak na so maranak na so marboru manang parmonding ni anak sasada na so sanga marhasohotan.\nMambahen sira tu batang na mate dohot mangalangka manuruk Bangke na mate i. Ai nunga ditaluhon Tuhanta hamatean marhitehite haheheonNa.\nMangagendai na mate maningkot,ia so ala ni sahit jiwa manang ala na solpoton. Siapulan do sisolhot ni na monding i.\n6. Na jadi:\nJadi do boanon tu gereja angka pangula dohot ruas na burju Marminggu dung ditolopi pandita Resort pangidoan ni keluargana.\nSitiruon do ruas ni huria na matean asa unang masa be disi nasa ruhut ni hasipeleguon, songon na tama di angka naung dihamonanghon ni Kristus.\nSitiruon do ruas ni huria di tingki na paias kuburan, asa tongtong ingot na marojahan do hamateanna tu hamatean dohot haheheon ni Kristus naung manaluhon hamatean ni jolma.\n8. Ala ni i unang be disi:\nNa marsuap, asing na molo holan laho paiashon ilu.\nNa mamboan sipanganonhasoloan ni na mate i tagan di ngoluna i.\nAsa sitiruon do molo adong na pamasa sijagaron, sanggul marata uju monding natuatua. Unang masa disi ulaon hasipelebeguon.\nSitiruon do unang sai diharingkothon ruas ni huria na pajongjong tugu, ala dang denggan panghorhorna tu ngolu haporseaon, tu ngolu ni ekonomi, tu ngolu ni parsaoran siala toal. Tumagon ma tapauli tugu na mangolu isara pajongjong parsikolaan, gereja, ulaon masiurupan (koperasi) dohot na mardomu tusi.\n9. Mangongkal holi\nHaoloan do mangongkal holi molo ala ni:\nKuburan na nieak ni dalan manang aek Magodang, tanah longsor, parhutaan, pembangunan industry.\nNa pasadahon kuburan ale mate di luat nadao (luat sideban).\nNaeng ma parbinoto parhalado ni huria molo masa namangongkal holi, laos songoni na manimpan holoholi i paima dipamasuk tuingananna, alai molo dao ingananna ikkon tu Gareja disimpan. Molo ulaon sadari jalo ma sian kuburan na leleng dipamasuk tu kuburan na imbaru. Ndang sipatupaon be maragenda disi. Ndang jadi tortorhonon saringsaring ni na monding i jala unang ma didiringi gondang manang musik laho pamasukhon holiholi i tu inganan na imbaru.\nNdang hatolopan hurianta gondang ditingki namatean, mangongkal holi molo masa disi ulaon hasipelebeguon. Jala molo masa ulaon hasipelebeguon disi, mardalan ma Ruhut paminsangion.\nD. PANGALAHO SIALOON DOHOT SIPASIDINGON\nIa juji ima meam-meam na mangalalapi dohot pasuda hepeng dohot tingki, namanegai hasadaon dohot harohaon ni rumah tangga nang dohot ulaon. Sipasingoton do nasa na mangulahon juji, suang songoni na manjabuisa. Alai molo so tarpasingot be pinsangon ma. Ai tusegana do Haporseaon ala ni juji. Hinaroa ni parjujion, ima nasai holan mangalului pangomoan, alai mate ma harohaon dohot panghilalaan namarsihaholongan. Siluluan do pangomoan na tingkos marhite Haporseaon sian ulaonta (Luk 19,1-7), ingkon adong do roha na marpanarihon di dongan jolma (1 Korintus 12,14-16).\n2. Parmabuk dohot Parganja\nSipinsangon jala sipasingoton do parmabuk dohot parganja narkotik, morfin dohot angka na mardomu tusi, sisosoan do natorasna nang keluarga laho marmahani dohot paubathonsa. Ai manghorhon mara nabalga do molo masa parmabukon dohot parganjaon (1 Timoteus3,3; Poda 31,4-6). Jala manegai hahipason ni pamatang.\n3. Maradophon Parugamo Na Asing Dohot Huria Na Mamulik Dohot Bidat\nSiradotan ni huria do manjaga kerukunan antar umat beragama, maradophon parugamo na asing di bagasan negaranta na berdasarkan Pancasila. Dipatandahon i do huhut na adong jaminan kebebasan beragama dohot jaminan keamanan di negaranta.\nNdang jadi lapathononhon hata “kerukunan umat beragama” tu pangantusion na “dos do sude ugamo i”. ai tong do marsihohot hita dihaporseaonta, holan dibagasan Jesus jala marhite Ibana haluaon, hasintongan, dohot hatutuon (Ul.Ap 4,12; 1 Kor 3,11; Joh 14,6).\nSisingoton do hajongjonganta di angka upacara Nasional, paboa na halak Kristen do hita, na tontong marsihohot di bagasan pangoloion tu Kristus Raja ni angka raja jala Tuhan di angka tuan (Om 13,1-7; 1 Tim 2,2; Ul.Ap 5, 29; Pangk 19,16). Asa dinamartangiang hita i ma tangiang ni sada ruas ni Huria di sada Negara namangakui ugamo Kristen songon sada ugamo na niangkuan Negara Pancasila. Jala ingkon tangkas do hitaa martangiang dibagasan goar ni Tuhan Jesus Kristus ulu ni Huria i.\nSitingtinghononhon do naso ruas be ianakhon ni huria na “kawin kontrak” dohot na holan “kawin Catatan sipil” dohot boru manang anak sian parugamo na asing, ala dang mangantoi huria di parbabagasonna i (1 Kor 7,12-13+39).\nAla holan mangondolhon sebagian poda na dapot di Bibel I do angka bidat. Sipinsangon do ruas ni huria na laho mangihuthon bidat i. Ala ni i do dang diangkui GKLI hajongjongan ni bidat di ngolu haporseaon.\nE. HATA PANIMPULI\nNaeng ma tontong mangolu di huria i roha namarmahani, na tangkas di pamodaion tu hadaulaton, jala tangkas paminsangon tu naso olo tu hangoluan; asa unang adong manang ise namago ala soada sipaingot jala unang marsapata nasida tu huria i.\nDipabangkit Debata do di Huria angka parmahan, ndada nagabe manguhumi nasida songon na nidokni Debata di Hesekiel 33,7-9:”ia ho ale anak ni jolma nunga hupabangkit ho bahen parjaga di pinompar di Israel, ia adong hata nanggo sada dibege ho sian pamanganHu, ingkon sipasingothononmu do i tunasida sian Ahu”. Molo Ahu mandok tu halak parjahat ingkon mate doho ale parjahat hape ndang marboaboa ho palumba halak parjahat I tumundalhon dalanna i nian matae do parjahat i dibagasan hajahatonna, alai anggo mudarna sian tanganmu do tungguonHu. Alai anggo dipalumba ho do halak parjahat I tu mundalhon dalanna i nian, asa mulak sian i nian, hape ndang olo ibana mulak tumadinghon dalanna i mate dibagasan hajatonna ma ibana, alai anggo ho malua do hosam di baen ho.\nDidok Tuhan Jesus dope di Mateus 16,19 :“Hulehon pe tuho anakhinsu ni harajaon banua ginjang i. Nasa na niihotanmu di tano on natarihot ma i di banua ginjang jala nasa pinalua mi ditanoon malua ma i nang di banua ginjang”.\nJala di Johannes 20,22b-23 didok Tuhan Jesus “jalo hamu ma Tondi Porbadia :molo disesa hamu dosa ni manang ise naung sesa ma i , molo dipahot hamu dosa ni manang ise hot do i”.


DONALD HAROMUNTHE – Page 17 – ULAS SENI DAN BUDAYA\nLirik “Tangiang ni Dainang”\nTangiang ni dainang i na parorot tondikhi.\nTongtong sai diramoti.\nDiboan ho di tangiangmu, diboan ho di tangiangmu.\n(Reff): Hu dai natonggi dipargoluonon.\nUpa ni lojami, humonghop gellengmon.\nMauliate ma inang, disude pambaenanmi.\nDisesuaikan seperlunya dari LirikLaguBatak.Com\nPosted on June 7, 2017 June 7, 2017 Categories TroubadourTags 6/8 Beat, Bataknese Love Song, Song for Mama, Tangiang ni DainangLeave a comment\n“Cinta untuk Mama” by Kenny\nPosted on June 7, 2017 Categories TroubadourTags 80th Oppung's Birthday, Cinta untuk Mama, Kenny, Shir El BandLeave a comment\n“Mother How Are You Today” paraphrased by Shir El Band\nHere is a note from your Dear Son\nLirik aslinya seperti ditulis oleh Maywood bisa dilihat di Metrolyrics.com.\nPosted on June 7, 2017 Categories TroubadourTags Maywood, Mother How Are You Today, Shir El BandLeave a comment\nLirik “Bunda” by Melly Goeslaw\nT’lah Mengangkat Diri Ini\n(back to Reff#)\nFormat GalleryPosted on June 7, 2017 Categories TroubadourTags Bunda, Melly GoeslawLeave a comment


Tongtong do Jesus Patuduhon Unduk ni Roha | Ajar ma Ianakhonmuna\nMura do dihilala hamu unduk tu natuatuamuna?— Sipata, maol do i. Diboto hamu do molo Jesus tongtong mangoloi Jahowa dohot natuatuana?— Molo dijaha hamu taringot Jesus, on boi mangurupi hamu mangoloi natuatuamuna nang pe sipata maol mangulahon i. Taparsiajari ma taringot on.\nAndorang so ro Jesus tu portibi on, di surgo do ibana raphon Amana, Jahowa. Alai adong do natuatua ni Jesus di portibi on, i ma si Josep dohot si Maria. Diboto hamu do boasa nasida boi gabe natuatua ni Jesus?—\nMarhite tanda halongangan, dipapinda Jahowa ma ngolu ni Jesus tu bortian ni si Maria. Tubu ma Jesus di portibi on. Sarupa do hatutubu ni Jesus dohot posoposo na asing. Dung sia bulan di bortian ni si Maria, tubu ma Jesus. Gabe anak ni si Maria dohot si Josep ma ibana.\nHolong do roha ni Jesus tu Jahowa. Lam patar ma holong ni Jesus tu Jahowa dung marumur 12 taon ibana. Tingki i, laho ma Jesus dohot keluargana tu Jerusalem mangulahon Paska. Dao do pardalanan ni nasida. Di pardalanan laho mulak, diboto si Josep dohot si Maria ma ndang rap nasida dohot Jesus. Diboto hamu do didia Jesus?—\nBoasa Jesus laho tu bagas joro?\nMulak ma nasida tu Jerusalem mangalului Jesus. Busisaon do nasida ala so jumpang dohot Jesus. Dung tolu ari, jumpang ma nasida dohot Jesus di bagas joro! Diboto hamu do aha na diulahon Jesus disi?— Marsiajar do ibana disi taringot Amana, Jahowa. Dihaholongi ibana do Jahowa jala lomo do rohana mamboto songon dia palashon roha ni Jahowa. Tongtong do Jesus mangoloi Jahowa nang pe adong sitaonon. Dioloi Jesus do si Josep dohot si Maria?— I do. Bibel mandok, dioloi ibana do nasida.\nAha do na taparsiajari sian Jesus?— Oloi hamu ma natuatuamuna, nang pe sipata maol mangulahon i. Olo do hamu mangulahon i?—\nSongon dia do si Josep dohot si Maria boi gabe natuatua ni Jesus?\nTingki dilului si Josep dohot si Maria Jesus, didia do jumpang nasida ibana?\nAha do na taparsiajari sian Jesus?


Hata-Hata Patibal Sere | HUTARAJA TANO HASORANGAN\nHata-Hata Patibal Sere\nHata-Hata, Mandailing, Obar Kobar Boru\nParjolo au marsantabi sapulu mangadopkon ula kahanggi, mora, anakboru. Satorusna hatobangon dohot na i patobang-tobangon, umumna na marhadir di majelis paradatan on.\nMangiuthon umur dohot pamatang ni anak nami si … patut dohot tama ma ibana mamolus adat matobang. Ima diari na solpui marlao-lao ma ibana tu jae tu julu manjalaki dongan siangkup markaya donganna matobang.\nSatibona ibana di alaman ni huta … manatap mada ibana tu jae tu julu, impol mada mata manaili adong ma na solong ni matana, na tumbuk tupa tu pangarohaina, dongan rongkap ni tondina ima jagar-jagar ni mora nami danak na dibagason.\nDisi taringot mada ibana dipituah ni na tobang-tobang, muda itinggalkon huta niba, ama dohot ina, songoni koum ula kahanggi ditopotkon huta ni halak, ama dohot ina ma parjolo, songoni muse koum kahanggi. Ulang doma ibaon jomak-jomak so marburi, sosot-sosot doma ibaon margondang dalan marbou-bou lao tu tapian, batuk-batuk laos tu bagas, anso ulang ibaon tarsilandit dinaporkot, tarkulaping di nanapa harana hutaon ( … ) inganan ni sada raja, namarpantak pago-pago marranting marungga soit songoni musengan jagar-jagar ni mora, sung doon songon salak dibonana na landing didurina na laungi dibulungna.\nDidia rura, disi tubu mali-mali Didia huta, disi adong kahanggi\nDijalakan doma jolo kahanggi niba anso dioloskon diibana maksud tujuan niba, ima na manyangkutkon hata tu jagar-jagar ni mora, botima pamikiran ni anak nami di ari na solpui.\nDitopotkon na ma rupa kahanggina ima ula-ula sisolkot dibagason, onma anakon jasi … salaho dioloskon maksud tujuanna tu kahanggi namion, ima na manyangkutkon hata tu jagar-jagar ni mora nami ima bagason.\nSatorusna langka ma kahanggi namion manopotkon jagar-jagar ni mora, satorusna tu mora nami dibagason. Disampeon hajat dohot tona ni anak nami ima na manyangkutkon hata. Disi mudah-mudahan dapot do panamana dohot parsarumbukanna. Tarsangkut ma hata paradatan ni anak nami tu jagar-jagar ni mora nami dibagason.\nMarsimulak muli anak nami, manjamitahonna di simatobangna ima abang i jasi … bahaso ibana madung manyangkutkon hatana tu jagar-jagar ni mora dibagason. Mambege jamita ni anaki na tuk godang dohot lomo ni roha ni abangi, sagi rodo hami na markahanggi dilagutkon abangi saloho manjamitahon na di hami, disi mambege jamita ni abangi na tuk godang dohot lomo ni roha nami.\nSatorusna diari nasolpui hami suru do pasuruon nami manopotkon mora nami tu bagason buat manangkasi obar kobar ni daganakon, sanga natutu napeto do sanga na gonjak sianyang. Disi mangalus do mora nami natutu napeto do ning ibanana. Marsimulak muli pasuruan nami, manjamitahon na di hami bahaso obar kobar ni daganaki na tutu peto do. Mambege jamita nisuruan nami i na tuk godang ni roha nami.\nSatorusna di ari na solpui, madung ami lagutkon do sude ula kahanggi, mora, dohot anak boru nami. Hami jamitahon diibana satontang hata sangkut ni daganak, sanga na turut do ibana margodang marlomo ni roha. Disi mudah-mudahan turut do ibana margodang jana marlomo ni roha.\nBaen hami boto da singkoru domu-domu, ula-ula sisolkot dibagason, on ma kahanggi namion. On ma abangon jasi … hami topotkon ibana salaho marpokati, sanga andigan maso dohot waktuna mambaen (padomu) hata paradatan ni daganak i.\nPutus ni tahi dohot pokat nami, on ma diari sadarion. Jadi on ma diaroro namion tampak torop, marula markahanggi markahanggi maranak boru, nadisuru ni ula kahanggi mora dohot anakboru nami sian alaman ni Huta … (Kampung ni calon alak lai). Na dioban ni kahanggi namion ula-ula sisolkot dibagason, manyuruk pamispisan ni mora nami tu bagason. Hombang ni burangir nami marula markahanggi maranak boru, manyapai obar kobar ni daganaki ma hamion di mora nami, sanga na tutu napeto doi sanga na leng togu daya…?\nAntong muda leng na tutu napeto do ning mora nami, leng na togu daya, na patobang hatai ma hamion. Muda ngada ning mora nami na tutu na peto, hamion manjalang tahi dohot pokat sanga songon dia dalan panamana.\nSaima jolo hata sian au, baen dison dope kahanggi anak boru, tarlobi-lobi kahanggi nami ula-ula sisolkot dibagason, ibana ma patama patupa hataon mangadopkon mora nami dohot na tobang-tobangan. Botima, usudahi ma dohot assalamu ‘alaikum warohmatullohi wabarokatuh.\nIa taringot obar kobar ni daganakon, anggo sapanjang pambotoan nami ngada dope martukar maruba, leng na tutu na peto dope leng na togu daya. Onpe matobang ma hataon songon di ape hajat dohot maksud muyu na tarpaujung kita mai. Botima.